b'\n_START_ARTICLE_\nMitohondrijska toksi\xc4\x8dnost\n_START_PARAGRAPH_\nMitohondrijska toksi\xc4\x8dnost je stanje, ko so mitohondriji telesnih celic uni\xc4\x8deni ali pa njihovo \xc5\xa1tevilo znatno upade; do tega prihaja pri uporabi dolo\xc4\x8denih protivirusnih zdravil, ki se uporabljajo za zdravljenje oku\xc5\xbebe z virusom HIV.\n_START_SECTION_\nVzroki\n_START_PARAGRAPH_\nNatan\xc4\x8dni vzroki mitohondrijske toksi\xc4\x8dnosti niso znani, vendar so raziskave pokazale, da dolo\xc4\x8dene skupine protivirusnih zdravil, ki se uporabljajo pri zdravljenju oku\xc5\xbebe s HIV-om, predvsem t. i. nukleozidni analogi zaviralcev reverzne transkriptaze (NRTI), vplivajo na encim, potreben za produkcijo mitohondrijev v celicah.\n_START_SECTION_\nSimptomi\n_START_PARAGRAPH_\nZaradi motenega delovanja celi\xc4\x8dnih funkcij, ki je posledica \xc5\xa1kodljivega u\xc4\x8dinka na mitohondrije, se lahko izrazijo blagi do hudi simptomi. Najpogosteje opa\xc5\xbeeni simptom je mi\xc5\xa1i\xc4\x8dna \xc5\xa1ibkost (miopatija). Drugi simptomi so \xc5\xa1e periferna nevropatija (ki se ka\xc5\xbee kot otrplost prstov na rokah in nogah), pankreatitis (vnetje trebu\xc5\xa1ne slinavke) in najhuj\xc5\xa1i zaplet lakti\xc4\x8dna acidoza, pri kateri pride do nastajanja mle\xc4\x8dne kisline v tkivih in kar vodi v energetske izgube, organskih odpovedi in lahko celo do smrti.'